/*Vertimas iš rusų kalbos*/

**Dėl priemonių įgyvendinant Rusijos Federacijos Prezidento 2014 m. rugpjūčio 6 d.**

**įsaką Nr. 560 „Dėl tam tikrų specialiųjų**

**ekonominių priemonių taikymo siekiant užtikrinti**

**Rusijos Federacijos saugumą“**

Įgyvendinant Rusijos Federacijos Prezidento 2014 m. rugpjūčio 6 d. įsaką Nr. 560 „Dėl tam tikrų specialiųjų ekonominių priemonių taikymo siekiant užtikrinti Rusijos Federacijos saugumą“, Rusijos Federacijos Vyriausybė **n u t a r i a :**

1. Vieneriems metams uždrausti įvežti į Rusijos Federaciją žemės ūkio produkciją, žaliavas ir maisto produktus, kurių kilmės šalis yra Jungtinės Amerikos Valstijos, Europos Sąjungos šalys, Kanada, Australija ir Norvegijos Karalystė, pagal priede pateikiamą sąrašą.

2. Federalinei muitinės tarnybai užtikrinti šio nutarimo 1 punkto vykdymo kontrolę.

3. Vyriausybinei monitoringo ir operatyvaus reagavimo į maisto produktų rinkos konjunktūros pasikeitimus komisijai kartu su Rusijos Federacijos subjektų valstybės valdžios aukščiausiomis vykdomosiomis institucijomis užtikrinti prekių rinkos subalansavimą ir neleisti, kad pagreitėtų žemės ūkio produkcijos, žaliavų ir maisto produktų kainų augimas.

4. Rusijos Federacijos pramonės ir prekybos ministerijai ir Rusijos Federacijos žemės ūkio ministerijai kartu su Rusijos Federacijos subjektų valstybės valdžios aukščiausiomis vykdomosiomis institucijomis organizuoti kasdieninį operatyvų atitinkamų žemės ūkio produkcijos, žaliavų ir maisto produktų rinkų monitoringą ir kontrolę.

5. Rusijos Federacijos žemės ūkio ministerijai kartu su suinteresuotomis vykdomosios valdžios federalinėmis institucijomis ir dalyvaujant žemės ūkio produkcijos, žaliavų ir maisto produktų gamintojų susivienijimams parengti ir įgyvendinti priemonių, skatinančių žemės ūkio produkcijos, žaliavų ir maisto produktų pasiūlos padidėjimą, kad būtų užkirstas kelias kainų kilimui.

6. Rusijos Federacijos pramonės ir prekybos ministerijai, Rusijos Federacijos žemės ūkio ministerijai, Rusijos Federacijos ekonomikos plėtros ministerijai ir Federalinei antimonopolinei tarnybai, dalyvaujant prekybos tinklų ir prekybos organizacijų susivienijimams, užtikrinti veiksmų stabdant kainų augimą koordinavimą.

7. Šis nutarimas įsigalioja nuo jo oficialaus paskelbimo dienos.

Rusijos Federacijos

Vyriausybės pirmininkas D. Medvedevas

**Žemės ūkio produkcijos, žaliavų ir maisto produktų, kurių kilmės šalis yra Jungtinės Amerikos Valstijos, Europos Sąjungos šalys, Kanada, Australija ir Norvegijos Karalystė ir kurie vieneriems metams uždrausti įvežti į Rusijos Federaciją,**

**SĄRAŠAS**

|  |  |
| --- | --- |
| MS UEV PN kodas | Prekės pavadinimas \*)\*\*\*) |

0201 Stambiųjų raguočių mėsa, šviežia arba atvėsinta

0202 Stambiųjų galvijų mėsa, šaldyta

0203 Šviežia, atvėsinta arba šaldyta kiauliena

0207 Naminių paukščių, nurodytų 0105 prekinėje pozicijoje, mėsa ir maistiniai subproduktai, švieži, atvėsinti arba šaldyti

iš 0210\*\* Sūdyta mėsa, mėsa sūryme, džiovinta arba rūkyta mėsa

0301, 0302, Žuvys ir vėžiagyviai, moliuskai ir kiti vandens bestuburiai

0303, 0304,

0305, 0306,

0307, 0308

0401, 0402, Pienas ir pieno produkcija
0403, 0404,

0405, 0406

0701 Daržovės, valgomi šakniavaisiai ir gumbavaisiai

0702 00 000,

0703, 0704,

0705, 0706,

0707 00,

0708, 0709,

0710, 0711,

0712, 0713,

0714

2

|  |  |
| --- | --- |
| MS UEV PN kodas | Prekės pavadinimas \*)\*\*\*) |

0801, 0802, Vaisiai ir riešutai

0803, 0804,

0805, 0806,

0807, 0808,

0809, 0810,

0811, 0813

1601 00 Dešros ir analogiški produktai iš mėsos, mėsos subproduktų arba kraujo;

jų pagrindu pagaminti maisto produktai

1901 90 110 0, Gatavi produktai, tarp jų sūriai ir varškė, pagaminti augalinių riebalų

1901 90 910 0 pagrindu

2106 90 920 0, Maisto produktai (pieno turintys produktai, pagaminti augalinių riebalų

2106 90 980 4, pagrindu)

2106 90 980 5,

2106 90 980 9

\* Taikant šį sąrašą reikia vadovautis tik MS UEV PN kodu, prekės pavadinimas pateikiamas naudojimo patogumui.

\*\* Taikant šią poziciją reikia vadovautis ir MS UEV PN kodu, ir prekės pavadinimu

\*\*\* Išskyrus prekes, skirtas vaikų maitinimui.